VS002637
Datum: 2009-04-24T02:00:00.000+02:00
datum_sodbe_i_stopnje: 2013-03-28T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice - izguba okončin in drugih organov in njihove posledice - duševne motnje
fischer: zelo hudi primeri
odskodnina: 86.500 EUR
opombe: II Ips 281/2014 Reviziji tožene stranke je bilo delno ugodeno - znižana je bila odškodnina za duševne bolečine zaradi skaženosti in zmanjšanja življenjske aktivnosti ter strah.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Po poklicu monter klimatskih naprav.

## Škodni dogodek

Prometna nesreča.

## Poškodba

Raztrganina vranice in izliv tekočine v levi del prsnega koša, zlom obeh stegnenic, zlom obeh podlakti, zlom desne ključnice, zlom obeh pogačic, omejeno izbočenje podlaktne arterije, izpah desne ključnice v sklepu s prsnico desno; odstranitev vranice, po tem se mu je 3x ponovila trebušna kila. V času zdravljenja se je razvila posttravmatska stresna motnja.

## Telesne bolečine

35.000 EUR Zelo hude telesne bolečine - 2 uri, hude telesne bolečine - 2 meseca, srednje hude telesne bolečine - 6 do 7 tednov in v času vsakega naknadnega operativnega posega ter ob izvajanju fizioterapij, lahke telesne bolečine - odtlej dalje, čuti jih še vedno v pri daljših obremenitvah desnega in tudi levega kolena, pri težjih obremenitvah desnega zapestja, v območju med prsnico in ključnico, pri dvigu rok nad nivojem ramen. Politravma, življenje je bilo ogroženo. Zaradi posttravmatske stresne motnje je potreboval pomoč psihiatra.

#### Hospitalizacija

10 operativnih posegov, splošne in regionalne anestezije.

#### Rehabilitacija

Fizioterapija, vaje v bazenu, ročna masaža, učenje stoje.

#### Nevšečnosti med zdravljenjem

Intubacije, umetna ventilacija, prejemanje antibiotikov, analgetikov, antikoagulantov in antiulkusnih zdravil; številne preiskave (doppler, RTG, CT), prevezi, odstranjevanje šivov, povsem odvisen od tuje pomoči; neugodnosti pri uporabi stranišča, delno pri osebni higijeni; 2 meseca na invalidskem vozičku, 3 mesece hoja s podpazdušnimi berglami, hoja s hoduljo.

## Strah

5.000 EUR Primarni strah - hud 2 uri, hud sekundarni strah za izid zdravljenja - 6 mesecev.

## Zmanjšanje življenjske aktivnosti

42.000 EUR Anatomske in funkcionalne posledice. Utrpel je hudo deformacijo desne pogačice z artrozo patelofemoralnega sklepa. Pričakovati je mogoče slabšanje stanja zaradi okvare hrustanca s povečanjem bolečin in zmanjšanjem funkcije desnega kolena. Okvara onemogoča čepenje ali klečanje in ukvarjanje z vsemi športi, kjer so kolena obremenjena (ni sposoben zahtevnega smučanja, teka, iger z žogo, tenisa, težje kolesari in plava). Tudi hojo v hribe je moral opustiti. Pri vsakodnevnih aktivnostih je oviran pri hoji po stopnicah, neravnem terenu, daljšem sedenju in poskusu čepenja ali klečanja. Tudi pri omejeno gibljivem desnem komolcu in zapestju se stanje lahko še poslabša. Sposoben je za opravljanje dela s polnim delovnim časom, a z omejitvami (pretežno sedeče delo vsaj polovico delovnega časa), v preostalem delu pa lahko stoji ali hodi po ravnem terenu, brez počepanja in poklekanja. Zaradi izgube vranice se bo moral vse življenje izogibati krajem, na katerih bo veliko število ljudi v zaprtem prostoru. Ker mu delodajalec takega dela ni mogel zagotoviti, je na čakanju. Posledice posttravmatske motnje trpi še vedno; znižana je pozornost, višja miselna utrudljivost, rahlo je prizadet pri zapomnljivosti. Življenje, tudi doma, se mu je drastično spremenilo.

#### Opis invalidnosti

Invalid III. kategorije

## Skaženost

4.500 EUR Zaradi številnih operacij ima brazgotine po celem telesu., različnih velikosti in oblik. Ostale so mu brazgotine v zgornjem delu leve podlakti 13x2 cm z obstransko 2 mm veliko brazgotino v obliki zadrge; v srednji črti sprednjega zgornjega dela trebuha dobro vidna 15x2 cm brazgotina z obstranskima 2 mm brazgotinama v obliki zadrge. Na desnem stegnu ima na spodnjem in zgornjem delu dobro vidni 2 brazgotini, prav tako v predelu pogačice, na desni podlahti, v zgornjih in spodnjih delih koželjnice in podlahtnice in na hrbtni strani ima po 2 brazgotini, brazgotine ima po notranji strani desne podlahtnice, podobna brazgotina je tudi v zgornjem delu leve podlahtnice. Desna ključnica je deformirana. Tudi v predelu sprednje trebušne stene zgoraj ima brazgotine. Vse to vzbuja pozornost okolice, zgražanje in radovednost kadar pri kopanju, v savni, pri sončenju sleče oblačila; zaradi tega duševno trpi.

---

OZ člen 179